b'\n_START_ARTICLE_\nBogoslovni vestnik\n_START_PARAGRAPH_\nBogoslovni vestnik (lat. Ephemerides theologicae, angl. Theological Quarterly) je teolo\xc5\xa1ka znanstvena revija, ki jo izdaja Teolo\xc5\xa1ka fakulteta v Ljubljani. Revija izhaja od leta 1921 (s prekinitvijo od 1945 do 1964), in sicer \xc5\xa1tirikrat letno. Z zamikom enega leta so \xc4\x8dlanki dostopni na spletu v elektronski verziji. \xc4\x8clanki so v slovenskem, angle\xc5\xa1kem, italijanskem, nem\xc5\xa1kem, francoskem in latinskem jeziku. Njen sedanji urednik je Robert Petkov\xc5\xa1ek CM.'